Беларусы, як і іншыя цывілізаваныя нацыі і народы, у пераважнай бальшыні сваёй зараз не вераць у Бога. Але, тым не менш, даволі вялікая частка людзей намінальна лічаць сябе хрысціянамі. Бо маюць у сваёй падсвядомасці тысячагадова насаджаны гвалтам, крывёю і агнём вобраз Бога ў выглядзе прыйшоўшага на Зямлю богачалавека Ісуса Хрыста. Так бы мовіць, Ісуса Хрыста як чалавека-Бога, які, калі ў яго паверыць, можа збавіць людзей ад усіх здзейсненых імі дрэнных і вельмі дрэнных учынкаў (злачынстваў). І тым самым паспрыяе ўратаванню іх "нябеснага" жыцця пасля фізічнай смерці на Зямлі.